विकास दुबेः 8 पोलिसांच्या मृत्यूपासून एन्काऊंटरपर्यंत कशा घडल्या घटना?\nविकास दुबे आणि त्याच्या साथीदारांना पकडण्यासाठी गेलेल्या पोलिसांच्या पथकावर जीवघेणा हल्ला झाला. या हल्ल्यात DSP सह आठ पोलिसांचा जीव गेला. शिवाय, सहा पोलीस कर्मचारी जखमीही झाले होते.

विकास दुबेवर 6 गुन्हे दाखल झालेले होते. काही दिवसांपूर्वीच कानपूरमधील राहुल तिवारी नावाच्या व्यक्तीनं कलम 370 अंतर्गत तक्रार दाखल केली होती. याच प्रकरणात विकास दुबेला पकडण्यासाठी पोलीस बिकरू गावात गेले होते.

राहुल तिवारींनी ज्या प्रकरणात तक्रार दाखल केली होती, त्याच प्रकरणामुळे विकास दुबे आणि त्याचे साथीदार फरार झाले होते. त्यानंतर पोलिसांनी शोधकार्य सुरू केलं होतं. विकास दुबेच्या संपर्कात असणाऱ्या 100 हून अधिक जणांचे मोबाईल फोन सर्व्हिलन्सवर टाकण्यात आले होते. म्हणजेच, त्यांच्यावर नजर ठेवण्यात आली होती.

आरोपींविरोधात कडक करवाई करा आणि घटनेचा अहवाल सादर करा, असा आदेशच उत्तर प्रदेशचे मुख्यमंत्री योगी आदित्यनाथ यांनी पोलीस महासंचालकांना दिला होता.

त्यानंतर विकास दुबे याला पकडण्यासाठी पोलिसांची 60 पथकं तैनात करण्यात आली होती.

ज्या दिवशी पोलिसांवर हल्ला झाला आणि त्यात 8 पोलिसांचा मृत्यू झाला. त्या दिवसापासून आजपर्यंतचा तारीखनिहाय काय काय घडलं, हे पाहूया.

3 जुलै 

प्रेम प्रकाश पांडेय आणि अतुल दुबे हे विकास दुबेचे दोन साथीदार चकमकीत ठार झाल्याचा दावा पोलिसांनी केला. या चकमकीदरम्यान काही पोलीस जखमी झाल्याचंही सांगितलं गेलं.

उत्तर प्रदेश सरकारनं फरार झालेला मुख्य आरोपी विकास दुबे याची माहिती देणाऱ्याला 50 हजार रुपयांच्या बक्षीसाची घोषणा केली. विकास दुबेची माहिती देणाऱ्याचं नाव गुप्त ठेवलं जाईल, असंही सांगितलं गेलं. त्यानंतर बक्षीसाची रक्कम वाढवून पाच लाखांपर्यंत नेण्यात आली.

4 जुलै

बिकरू गावातील विकास दुबेचं घर जिल्हा प्रशासनानं जमीनदोस्त केलं. 

त्यानंतर गँगस्टर कायद्याअंतर्गत विकास दुबेची अवैध संपत्ती आणि अकाऊंट्सही सिल करण्यात आली. 

विकास दुबेला मदत करण्याच्या आरोपाखाली पोलीस कर्मचाऱ्यांच्या चौकशीचे आदेश देण्यात आले. चौबेपूर पोलीस ठाण्याचे प्रभारी विनय तिवारी यांचं निलंबन करण्यात आलं.

5 जुलै

विकास दुबेचा साथीदार दयाशंकर अग्निहोत्री याला अटक करण्यात आलं. या अटकेदरम्यान चकमक झाली होती. या चकमकीत अग्निहोत्रीच्या पायाला गोळीही लागली. कानपूरमधल्या कल्याणपूर परिसरात ही चकमकीची घटना घडली. 

दयाशंकर अग्निहोत्रीवर 25 हजार रुपयांचं...\n\ntl;dr:
विकास दुबे प्रकरणाची सुरुवात उत्तर प्रदेशातील कानपूरमधून होते. चौबेपूर पोलीस ठाण्याच्या हद्दीतील बिकरू हे विकास दुबेचं गाव. इथेच 2 आणि 3 जुलैच्या रात्री पोलीस आणि गुंडांमध्ये चकमक झाली.